หุ้นสหรัฐฯปิดในกรอบแคบ
ดัชนีหุ้นดาวโจนส์ ปิดที่ 12,707.16 จุด  ลดลง 9.30 จุด ด้านแนสแดค ปิดที่ 2,859.68  จุด เพิ่มขึ้น 11.41 จุด
3 ก.พ. 2555

ดัชนีหุ้นดาวโจนส์ ปิดที่ 12,707.16 จุด  ลดลง 9.30 จุด ด้านแนสแดค ปิดที่ 2,859.68  จุด เพิ่มขึ้น 11.41 จุด
ตลาดหุ้นสหรัฐฯวานนี้  ปิดในกรอบแคบๆ หลังความคึกคักจากข้อมูลเข้าสิทธิประโยชน์คนว่างงานที่ลดลง ถูกกลบกระแสโดยคำพูดเตือนของ เบน เบอร์นันกี ประธานธนาคารกลางอเมริกาที่บอกกับสภาคองเกรสว่าเส้นทางการฟื้นตัวของตลาดแรงงานยังคงอีกยาวไกล
ดัชนีหุ้นดาวโจนส์ ลดลง 9.30 จุด (0.07 เปอร์เซ็นต์) ปิดที่ 12,707.16 แนสแดค เพิ่มขึ้น 11.41 จุด (0.40 เปอร์เซ็นต์) ปิดที่ 2,859.68 เอสแอนด์พี เพิ่มขึ้น 1.52 จุด (0.11 เปอร์เซ็นต์) ปิดที่ 1,325.61
ราคาน้ำมันนิวยอร์กวานนี้ ขยับลงแรง จากความกังวลต่อแนวโน้มอุปสงค์พลังงานโลก
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม ลดลง 1.25 ดอลลาร์ ปิดที่ 96.36 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 51 เซนต์ ปิดที่ 112.07 ดอลลาร์ต่อบาร์เรล